  Константин Вознесенских Майя Бывальцева 5-тӥ куартолэзе Удмуртиын коронавируслы 1 сюрс 529 эскеронъёс ортчытӥзы, 45 муртлэсь висёнзэ шараязы, соос пӧлын 14 аресозь 12 пиналъёс но 65 арессэс ортчем 14 арлыдоос. 18 адямиез эмъяськонниосы интыязы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 727 адямиез эмчиос чакласа возё.  Эмъяськонниын кыллись 144 висисьёслэн тазалыксы шоро-куспо лыдъяське, 22 муртлэн – секыт, сизьымез со пӧлысь тыосты шокатӥсь аппарат борды итэмын.  35 адями висёнэз вормиз. 6-тӥ куартолэзьлы Удмуртиын коронавирусэн черлан 166 сюрс 96 учыр лабораториосын зэматэмын. 161 сюрс 581 мурт йӧназ, 4 сюрс 21 адями улонысь кошкиз.  697 сюрс 386 мурт вакцинациез орчиз, со пӧлысь 556 сюрс 988 адями кыкетӥ компонентсэ но басьтӥз. 149 сюрс 214 адями ревакцинациез ортчиз. Тодэ вайытом, нунал азьвыл Удмуртиын коронавируслы 624 эскеронъёс ортчытӥзы, 33 муртлэсь висёнзэ шараязы. 26 адямиез эмъяськонниосы интыязы. Тегъёс: Тазалык висён коронавирус Ижкар Удмуртия  